Վալերիո Մասիմո Մանֆրեդի

**Վալերիո Մասիմո** *Մանֆրեդի* (իտալերեն՝ *Valerio Massimo Manfredi*, ), ժամանակակից իտալացի գրող, պատմաբան և հնագետ։

## Կյանք և ստեղծագործություն
Ծնվել է Կենտրոնական Իտալիայում՝ Մոդենա նահանգում։ Բարձրագույն կրթությունն ստացել է Բոլոնիայի համալսարանում և Միլանի Սուրբ սրտի կաթոլիկ համալսարանում։ Մասնագիտացել է արվեստի պատմության, հնագիտության և հին աշխարհի աշխարհագրության մեջ։ Ուսումն ավարտելուց հետո, հիմնականում՝ որպես այցելու պրոֆեսոր, դասավանդել է Սբ. Սրտեր (1980-1986), 1987-ից՝ Վենետիկի համալսարանում, ապա Չիկագոյի Լոյոլա համալսարանում, Սորբոնում և Միլանի Բոկոնիի համալսարանում։ 1970-ական և 1980-ական թվականներին Մանֆրեդին կազմակերպել է *Անաբասիս* արշավախումբը՝ հետևելով Պարսկաստանից իրենց հայրենիք 10 000 հույն վարձկանների նահանջին, որը նկարագրել է Քսենոփոնը (Կյուրոսի Անաբասիսը աշխատությունում): Մանֆրեդիի այդ արշավախումբն ընդհանուր առմամբ անցել է 18 հազար կիլոմետր և բերել ավելի քան 2 հազար լուսանկար։ Գիտնականը մասնակցել է նաև մի շարք այլ հնագիտական արշավախմբերի՝ Իտալիայում (Lavinium, Forum Gallorum, Forte Urbano), Պերուում (Tukum), Իսրայելում (Կարկոմ լեռ) և այլն:

Վ.Մ. Մանֆրեդին բազմաթիվ  պատմագիտական էսսեների ու հոդվածների հեղինակ է, որոնք լույս են տեսել տարբեր իտալական («Il Messaggero», «Panorama», «Archeo», «Focus») և իսպանական («Focus» և «El Mundo») թերթերում ու ամսագրերում: Հեղինակել է նաև մի շարք ուսումնասիրություններ պատմության և հնագիտության վերաբերյալ: Մասնակցել է Օքսֆորդի, Կալիֆոռնիայի, Բիլբաոյի, Տեներիֆեի, Կանբերայի և այլ համալսարաններում պատմության և հնագիտության վերաբերյալ անցկացված գիտաժողովների:

Որպես գրող և մասնավորապես պատմության թեմաներով գեղարվեստական գրականության հեղինակ՝ Մանֆրեդին արժանացել է մի շարք մրցանակների, այդ թվում՝ Ամերիկյան կենսագրական ինստիտուտի (Հյուսիսային Կարոլինա) « Տարվա մարդ» մրցանակի, Հեմինգուեյի անվան մրցանակի (2004), Բանկարելլայի մրցանակի (Բանկարելլա», 2008 թ. ) և այլն։ Հեղինակ է մի քանի կինո- և հեռուստատեսային սցենարների («Մարկո դ'Ավիանո», «Գիլգամեշ», «Ադրիանոսի հիշողությունները»):

Նա ամուսնացած է Քրիստինա Ֆեդերսոն Մանֆրեդիի հետ: Ունեն երկու երեխա՝ Ջուլիան և Ֆաբիոն։

2021 թվականի փետրվարի 11-ին Մանֆրեդիին և նրա հեղինակակից գրող Անտոնելլա Պրեներին գտել են Մանֆրեդիի տանը անգիտակից վիճակում ընկած: Պատճառը եղել է կենցաղային գազի արտահոսքը: Գրեթե մահամերձ վիճակում նրանք հասցվել են հիվանդանոց, որտեղ, բարեբախտաբար, կարողացել են փրկել նրանց կյանքը:

## Գրական ստեղծագործություններ
* 1985 - *Պալադիոն* . («Palladion»)
* 1988 — *Թալոսի վահանը* («Lo scudo di Talos»):
* 1990 — *Պատգամախոսը* («L'oracolo»):
* 1994 — Le paludi di Hesperia
* 1996 — *Միայնության աշտարակը* («La torre della solitudine»):
* 1998 — Եռերգություն Ալեքսանդր Մակեդոնացու մասին

# *Երազի որդին* (Il figlio del sogno).
# *Ամոնի ավազները* («Le sabbie di Amon»):
# *Աշխարհի տիրակալը* («Il confine del mondo»):

* 1998 - *Ավազի փարավոնը* («Il faraone delle sabbie»):
* 2001 — Քիմեռ («Chimaira»):
* 2002 — *Հարյուր կաբալիերո (I cento cavalieri)* (պատմվածքների ժողովածու)։
* 2002 — *Վերջին լեգեոնը* («L'ultima legione»):
* 2003 — *Բռնակալը* («Il tiranno»):
* 2005 — *Վիշապների կայսրությունը* («L'impero dei draghi»):
* 2007 — *Կորած բանակը* (L'armata perduta):
* 2008 — Idi di marzo
* 2011 — Հյուրանոց Բրունի / Otel Bruni

## Պատմագիտական աշխատություններ
* *The Strada of the Divine. opografia e geografia dell’oriente di Senofonte* *Սենոֆոնտե շրջանի տեղագրությունը և աշխարհագրությունը* . Jaca Books, Mailand 1986, ISBN 88-16-95020-X :
* *I greci d’oriente. Mondadori / Ես Արևելքից եմ* : Mondadori, Mailand 1996, ISBN 88-04-39785-3 :
* *Mare greco. Eroi ed esploratori nel mediterraneo antico. / Մարե Գրեկո.* *Հերոսներ և հետախույզներ հին Միջերկրական ծովում* . Mondadori, Mailand 1992, ISBN 88-04-35980-3 :
* *Petra und andere berühmte Totenstädte («Petra e le città della Siria») / Պետրան և մյուսները վախենում են վտանգից* («Պետրան և Սիրիայի քաղաքը»): Pawlak Verlag, Herrsching 1989, ISBN 3-88199-587-0 :
* *Akropolis. La grande epopea di Atene / Ակրոպոլիս.* *Աթենքի մեծ էպոսը* . Mondadori, Mailand 2000, ISBN 88-04-47801-2 :
* *Le isole fortunate. Topografia di un mito. L’Erma di Bretschneider. Բախտավոր կղզին.* *Աշխարհի տեղագրություն* . Բրետշնայդերի դարաշրջանը, Հռոմ, 1996, ISBN 88-7062-945-7 :

## Ֆիլմագրություն
### Նրա գրքերի հիման վրա նկարահանված ֆիլմեր
*1998 – *Միայնության աշտարակը* (*I Guardiani del Cielo*)
*2007 – *Վերջին լեգեոնը*

### Որպես սցենարիստ
*2006 – *Հետաքննությունը* (*L'Inchiesta*)
*2009 – *Ադրիանոսի հուշերը*

### Որպես դերասան
*2001 – *Vajont – La Diga del Disonore*

## Ծանոթագրություններ

## Արտաքին հղումներ
*
*Valerio Massimo Manfredi on *Fantastic Fiction*

Կատեգորիա:1943 ծնունդներ
Կատեգորիա:20-րդ դարի իտալացի գրողներ
Կատեգորիա:21-րդ դարի իտալացի գրողներ
Կատեգորիա:Ապրող անձինք
Կատեգորիա:Բնօրինակում անաղբյուր հոդվածներ
Կատեգորիա:Իտալացի արձակագիրներ
Կատեգորիա:Իտալացի գրողներ
Կատեգորիա:Իտալացի լրագրողներ
Կատեգորիա:Իտալացի հաղորդավարներ
Կատեգորիա:Իտալացի հնագետներ
Կատեգորիա:Իտալացի պատմաբաններ
Կատեգորիա:Իտալացի սցենարիստներ
Կատեգորիա:Իտալացի վիպասաններ
Կատեգորիա:Մարտի 8 ծնունդներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Տեղագիրներ